RESOLUCIÓN do 20 de xuño de 2024 pola que se lle dá publicidade ás axudas concedidas de conformidade coa Orde do 27 de febreiro de 2024 pola que se establecen as bases reguladoras para a concesión de subvencións para a edición de audiolibros e libros en lectura fácil, e se procede á súa convocatoria para o ano 2024 (códigos de procedemento CT238B e CT238C).
Consellería de Cultura, Lingua e Xuventude — III. Outras disposicións — 28/06/2024

Logo de examinar a proposta de resolución, en relación coas axudas correspondentes á modalidade B da Orde do 27 de febreiro de 2024 e de acordo co disposto no artigo 34 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, e de conformidade co artigo 17 da orde de bases e convocatoria,
Primeiro. Conceder as subvencións da modalidade B: axudas ao sector editorial, relativas a gastos de produción, distribución e comercialización de libros en lectura fácil en formato físico ou dixital en galego, aos proxectos que se relacionan no anexo I cos importes correspondentes a cada beneficiario.
Segundo. Denegar as solicitudes das empresas editoras que se relacionan no anexo II por non cumprir os requisitos exixidos polas bases da convocatoria e indicar a causa de exclusión.
Terceiro. De conformidade co disposto no artigo 22 da orde de bases e convocatoria, as editoras beneficiarias dispoñerán dun prazo de dez (10) días para a aceptación da subvención, contado desde o día seguinte ao da data de publicación da resolución no
Diario Oficial de Galicia
. Transcorrido este prazo sen que se producise manifestación expresa, entenderase tacitamente aceptada.
Quedará sen efecto a concesión ás persoas beneficiarias que non acepten a subvención.
Cuarto. Contra esta resolución, que pon fin á vía administrativa, os interesados poderán interpoñer o recurso potestativo de reposición ante o mesmo órgano que a ditou no prazo dun mes, contado a partir do día seguinte ao da súa publicación no
Diario Oficial de Galicia
, de conformidade co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben impugnarse directamente a través do recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, que se contarán desde a mesma data, segundo o establecido na Lei 29/1998, do 13 de xullo, reguladora da xurisdición contencioso-administrativa. En todo caso, non se poderá interpor recurso contencioso-administrativo ata que sexa resolto expresamente ou se produza o rexeitamento presunto do recurso de reposición.
Santiago de Compostela, 20 de xuño de 2024
Modalidade B. Axudas ao sector editorial, relativas a gastos de produción, distribución e comercialización de libros en lectura fácil en formato físico ou dixital en galego (CT238C).
Causas de exclusión:
1. Non cumprir co disposto no artigo 7.4.c) da orde de convocatoria.
2. Non cumprir co disposto no artigo 7.4.c) da orde de convocatoria. O número de DL asignado inicialmente a esta obra, o PO555-2022, foi anulado de oficio por non ter realizado a correspondente constitución da obriga legal.